tomron87/hebrew-wikipedia-sentences-corpus huggingface dataset:
במערת האיילון, בעומק בקרקע - 100 מטר וחום קבוע של 29 מעלות ולחות קרובה ל-100% נמצאו פרטים חיים של סרטנים אלה.
These Are Special Times (בעברית: אלו הם זמנים מיוחדים) הוא אלבום האולפן השבעה עשר ואלבום חג המולד השלישי של הזמרת הקנדית סלין דיון.
האלבום יצא על ידי חברת התקליטים סוני מיוזיק אנטרטיינמנט, ב-30 באוקטובר 1998, וכולל ברובו גרסאות כיסוי לשירי חג מולד ידועים אך גם כמה שירים מקוריים.
עם יציאתו נכנס האלבום אל המקום ה-2 במצעד הבילבורד 200, וה-20 במצעד האלבומים הבריטי.
דיון עבדה בין היתר עם המפיקים דייוויד פוסטר וריק וייק אשר הפיקו את רוב שירי האלבום.
מפיקים אחרים שעבדו על האלבום היו אר קלי ובריאן אדמס.
האלבום קיבל ביקורות חיוביות רבות הן על גרסאות הכיסוי והן על השירים המקוריים.
בילבורד סקרו את האלבום בחיוב, וסקרו גם את השירים שנכללו בו.
הסינגל הראשון אשר יצא מהאלבום היה השיר "I'm Your Angel" (דואט עם אר קלי) אשר הגיע למקום הראשון בארצות הברית.
הסינגל השני מהאלבום היה השיר "The Prayer" (בשיתוף עם הזמר אנדראה בוצ'לי) אשר שימש כחלק מהפסקול לסרט המונפש "החרב הקסומה - המסע לקמלוט" ואף זיכה את דיון בפרס גלובוס הזהב.
האלבום מכר 5.44 מיליון עותקים בארצות הברית, ובכך הגיע למעמד פלטינה מחומשת במדינה מה שהופך אותו לאלבום חג המולד השמיני המצליח ביותר במדינה ולמקום הנשי השני הכי נמכר במדינה אי פעם בקטגוריית אלבומי חג המולד.
בקנדה האלבום מכר מיליון עותקים ובכך הגיע למעמד יהלום.
בעולם עצמו האלבום מכר 12 מיליון עותקים.
באלבום אף בוצעה גרסה חדשה לשיר "O Holy Night".
מקוםתאריםמכירותאוסטרליה (ARIA)פלטינה70,000אוסטריה (IFPI Austria)פלטינה50,000ארצות הברית (RIAA)פלטינה 5×5,440,000בלגיה (BEA)פלטינה50,000קנדה (Music Canada)יהלום1,000,000דנמרק (IFPI Denmark)פלטינה 3×60,000פינלנד (Musiikkituottajat)זהב44,678צרפת (SNEP)60,400גרמניה (BVMI)זהב250,000יפן (RIAJ)פלטינה 2×500,000הולנד (NVPI)זהב50,000ניו זילנד (RMNZ)פלטינה 2×30,000נורווגיה (IFPI Norway)פלטינה 2×100,000שוודיה (GLF)פלטינה80,000שווייץ (IFPI Switzerland)פלטינה 2×100,000בריטניה (BPI)פלטינה300,000סיכוםאירופה (IFPI)פלטינה1,000,000בכל העולם12,000,000
מדינהתאריך יציאהחברת תקליטיםפורמטקטלוגמקוראירופה30 באוקטובר 1998קולומביהתקליטורCOL 492730 2יפן31 באוקטובר 1998SMEJESCA-7390ארצות הברית3 בנובמבר 1998מיוזיק 550BK 69523אוסטרליה6 בנובמבר 1998קולומביה4926512גרמניה28 בספטמבר 2007סוני מיוזיקתקליטור (Ihre schönsten Weihnachtslieder)82876 86057 2ארצות הברית2 באוקטובר 2007לגאסי רקורדינגסתקליטור • די וי די88697 15575 2אירופה2 בנובמבר 2007יפן21 בנובמבר 2007EICP-882～EICP-883אוסטרליה8 בדצמבר 200788697 15575 2עולם12 באוקטובר 2018קולומביהתקליט1 90758 63851 5
There for You (בעברית: שם בשבילך) הוא סינגל של המפיק המוזיקלי ההולנדי מרטין גריקס, שהוקלט על ידי הזמר-יוצר האוסטרלי טרוי סיון.
השיר יצא לאור ב-26 במאי 2017, כסינגל שלא מתוך אלבום.
השיר הגיע למקום ה-40 במצעד הסינגלים הבריטי, וה-94 במצעד הבילבורד הוט 100.
השיר נכתב על ידי מרטין גריקס, טרוי סיון, לילנד, בן בורג'ס, ויליאם בין, ג'סי תומאס והופק על ידי בין, גריקס ובארט שודל.
עם השיר הופיעו השניים לראשונה בפסטיבל קואצ'לה שהתקיים באפריל 2017.
בארצות הברית זכה השיר למעמד זהב על מכירות של 500,000 עותקים, ובבריטניה זכה למעמד כסף על מכירות של 200,000 עותקים.
הווידאו קליפ הנלווה שיצא לשיר עלה לערוץ היוטיוב של מרטין גריקס ב-25 במאי 2017. חלקים מהקליפ נלקחו מהופעותיו של מרטין גריקס, וחלקים אחרים צולמו במקומות שונים ומציגים בתוכם את טרוי סיון.
נכון לספטמבר 2018, מונה הצפיות של הקליפ עומד על כ-228 מיליון צפיות.
מקוםתאריםמכירותאוסטרליה (ARIA)פלטינה70,000איטליה (FIMI)פלטינה50,000ארצות הברית (RIAA)זהב500,000בלגיה (BEA)פלטינה30,000בריטניה (BPI)כסף200,000גרמניה (BVMI)זהב200,000דנמרק (IFPI Denmark)זהב45,000ניו זילנד (RMNZ)זהב15,000צרפת (SNEP)זהב75,000קנדה (Music Canada)פלטינה80,000שוודיה (GLF)זהב20,000 מכירות + הזרמת מדיה בלבד
There's Got to Be a Way (בעברית: חייבת להיות דרך) הוא סינגל של הזמרת מריה קארי מתוך אלבום הבכורה שלה, Mariah Carey.
השיר יצא כסינגל החמישי והאחרון מהאלבום ב-6 במאי 1991, בבריטניה על ידי חברת התקליטים קולומביה רקורדס.
השיר הגיע למקום החמישים וארבע במצעד הסינגלים הבריטי.
השיר נכתב על ידי קארי עצמה שגם הלחינה את השיר ביחד עם ריק וייק.
וייק גם הפיק את השיר ביחד נרדה מייקל וולדן.
מריה כתבה עם ווייק מספר שירים במהלך פברואר של 1990 אך בסופו של דבר רק השיר הזה מצא את עצמו באלבום.
מבחינה לירית השיר הוא שיר חברתי פוליטי אשר מתעסק בנושאים של עוני, גזענות ומלחמה.
ואילו מבחינה מוזיקלית השיר הוא שיר R&B ופופ.
עם יציאת האלבום השיר קיבל ביקורות מעורבות, המבקרים שיבחו את השירה של קארי בשיר אז העבירו ביקורת על כך שהייתה פוליטית מדי.
לשיר יצא קליפ אשר מתעסק בעוולות חברתיות אך בסופו של דבר מראה את כל האנשים מתאחדים אחד עם השני, עוזרים זה לזה ורוקדים ביחד.
אף על פי שהשיר יצא בבריטניה הוא לא זכה להצלחה במדינה והגיע למקום ה-54 בלבד.
"There's Nothing Holdin' Me Back" (בעברית: "דבר לא יעצור בעדי") הוא סינגל שהוקלט על ידי הזמר-יוצר הקנדי שון מנדס, מתוך אלבום האולפן השני שלו, Illuminate.
השיר יצא לאור ב-20 באפריל 2017, כסינגל השלישי מתוך האלבום.
עם יציאתו, נכנס השיר אל המקום ה-6 במצעד הבילבורד הוט 100.
עם השיר הופיע מנדס במהלך סיבוב ההופעות "Illuminate World Tour" שהתקיים בשנת 2017. כמו כן, הקליפ המלא של השיר פורסם בערוץ היוטיוב שלו ב-20 ביוני 2017, וצבר למעלה מ-800 מיליון צפיות בסך הכל.
בקליפ מגלמת השחקנית אלי באמבר את מושא אהבתו של הזמר.
+מקבץ רשימות של גופים אשר דירגו את השיר "There's Nothing Holdin' Me Back"ארגוןרשימהמיקוםמקורבילבורד100 השירים הטובים ביותר לשנת 201744
There Must Be an Angel (Playing With My Heart) (בעברית: חייב להיות מלאך (שמשחק בלבי)) הוא שירם של ההרכב הבריטי יורית'מיקס.
השיר יצא לאור כסינגל השני מתוך אלבומם החמישי של הצמד, "Be Yourself Tonight".
השיר כולל בתוכו סולו מפוחית של הזמר האמריקאי סטיבי וונדר.
השיר נחשב על פי תוצאות המצעדים לאחד המצליחים ביותר של הצמד והוא השיר היחיד שלהם שהגיע לפסגת המצעדים של אירלנד, הממלכה המאוחדת ונורווגיה.
השיר זכה לגרסאות כיסוי של אמנים רבים מכל רחבי העולם בהם בריטני מרפי, No Angels (גרסה שזכתה להצלחה במדינות דוברות הגרמנית), קיילי מינוג, לוצ'יאנו פבארוטי, פנטסטיק פלסטיק משין, מקס ראבה ופרננדה טאקאי.
הקליפ לשיר "There Must Be an Angel (Playing with My Heart)" בוים על ידי אדי ארנו ומארק אינוסנטי וצולם בתיאטרון ניו וימבלדון שבלונדון ביוני 1985. הקליפ מתאר את הזמנים בהם לואי השלושה עשר מלך צרפת (שגולם בקליפ על ידי דייב סטיוארט) נהנה מהופעות עם שירת מלאכים.
סינגל בפורמט 12-אינץ' (ספיישל מיקס דאנס)
הוא הפך לסינגל היחיד של יורית'מיקס להגיע לפסגת המצעדים של הממלכה המאוחדת והגיע בנוסף למקום הראשון גם באירלנד, נורווגיה ופינלנד.
השיר הגיע לעשירייה הפותחת גם באוסטרליה, אוסטריה, בלגיה, גרמניה, צרפת, הולנד, ושוודיה.
במצעד הבילבורד הוט 100 של ארצות הברית סיים השיר במקום ה-22.
בישראל זכה השיר להצלחה גדולה ברדיו והגיע לצמרת מצעדי הפזמונים של רשת ג' וגלי צה"ל, שם אף הוכרז כשיר השנה במצעד הלועזי השנתי לשנת 1985. במקביל, במצעד השנתי של רשת ג' באותה שנה הוא הגיע למקום הרביעי.
בשנת 2013 לאחר הצבעה שנערכה במסגרת המגזין NME הוכרז השיר כשלישי בטובו בכל הזמנים שהגיע למקום הראשון במצעד הבריטי.
They Can't Stop the Spring (בעברית: הם לא יכולים לעצור את האביב) הוא שיר של הלהקה האירית דרוויש.
ב-16 בפברואר 2007, בתוכנית "The Late Late Show", הוא נבחר כשיר האירי באירוויזיון 2007 בהלסינקי.
הוא נכתב על ידי ג'ון ווטרס וטומי מורן.
השיר העפיל ישירות לגמר האירוויזיון (בגלל המיקום העשירי של אירלנד באירוויזיון 2006), אך הגיע אחרון בגמר וקיבל חמש נקודות בלבד מאלבניה (חבר השופטים המסייע).
There's a Place for Us (בעברית: יש לנו מקום) הוא סינגל שהוקלט על ידי הזמרת-יוצרת האמריקאית קארי אנדרווד.
השיר הוא שיר הנושא של הסרט "סיפורי נרניה: המסע בדורך השחר".
השיר יצא לאור ב-16 בנובמבר 2010, כסינגל הראשון מתוך פסקול הסרט.
השיר נכתב על ידי קארי אנדרווד, דייוויד הודג'ס והילרי לינדזי והופק על ידי מארק ברייט.
במקור, יצא השיר חודש לפני צאת הפסקול The Chronicles of Narnia: The Voyage of the Dawn Treader, תוך שזה יצא על ידי חברת התקליטים סוני מאסטרוורקס, בסמוך לצאתו של הסרט.
אנדרווד נכללה בקרדיטים של כותבי השיר ולכן המועמדות שקיבל במהלך טקס פרסי גלובוס הזהב, הייתה תקפה גם אליה.
השיר זכה להצלחה מתונה, כאשר הגיע למקום ה-11 במצעד שירי הקאנטרי הדיגיטליים ולמקום ה-64 במצעד שירי הקאנטרי הדיגיטליים של קנדה.
השיר קיבל מועמדות בטקס פרסי גלובוס הזהב, בקטגוריית "השיר המקורי הטוב ביותר", אך לא זכה בפרס.
במצעד השירים מתחת להוט 100 זכה השיר להצלחה, כאשר הגיע למקום השביעי.
"There's Something About Marrying" (בתרגום חופשי: "יש משהו בחיי הנישואין") הוא הפרק העשירי בעונה השש-עשרה של משפחת סימפסון.
בפרק, ספרינגפילד מאשרת בחוק נישואים של בני-זוג מאותו המין כדי להגדיל את התיירות.
אחרי שהפך לכומר, הומר מתחיל לחתן אנשים כדי להרוויח כסף.
בינתיים, אחותה של מארג', פטי, יוצאת מהארון כלסבית וחושפת שהיא הולכת להתחתן עם אישה בשם ורוניקה.
בתחילה, מארג' שוללת זאת, מה שהופך את פטי למתוסכלת.
כשמארג' מגלה בטעות שוורוניקה היא גבר שלבוש כאישה, היא מחליטה לשתוק על כך בידיעה שפטי תתחתן עם גבר.
למרות זאת, בטקס, מארג' נרגשת מאוד מנדרי הנישואים של פטי ומחליטה לחשוף את סודה של ורוניקה.
כתוצאה מכך, טקס החתונה בוטל.
לאחר התרחשויות אלה, מארג' אומרת לפטי שכעת היא מקבלת את המיניות שלה.
זו הייתה הפעם השלישית שפרק של משפחת סימפסון התמקד בהומוסקסואליות.
הפרק – שכתב ג'יי סטיוארט ברנס וביימה ננסי קרוזה – נוצר בהשראת החתונות מאותו המין שהתרחשו בסן פרנסיסקו ב-2004. לדברי המפיק בפועל אל ג'ין, הצוות רצה שהפרק יחקור את עמדות הדמויות השונות על נישואין מאותו המין.
בערך בזמן תאריך השידור המקורי של הפרק, 20 בפברואר 2005, שאלת הנישואין מאותו המין הייתה סוגיה פוליטית לוהטת בארצות הברית והפרק נעשה שנוי במחלוקת.
ז'אן הצהיר בתגובה כי הצוות לא נוקט בעניין וכי הם רק בוחנים את כל צדדיו.
התגובה החיובית לפרק הגיעה בין השאר מהליגה ההומו-לסבית נגד השמצה ואתר האינטרנט הגאה AfterEllen.com.
במהלך השידור המקורי, 10.5 מיליון אנשים צפו בפרק "There's Something About Marrying" והוא הפך לפרק הנצפה ביותר של העונה.
הפרק זכה לפרסום רב בתקשורת לפני שידורו – לא רק בגלל מחלוקת הנישואין מאותו המין, אלא גם בגלל היציאה מהארון של פטי.
ביולי 2004 נחשף כי דמות תצא מהארון כלסבית בפרק, מה שהוביל לספקולציות רבות מצד המעריצים והתקשורת.
אתרים רבים של סוכני הימורים אפילו פרסמו סיכויים לגבי הדמות שזאת תהיה, ופטי קיבלה את הסיכויים הטובים ביותר.
בארט ומילהאוס מייסרים תייר בשם האוול הוזר (פרודיה על אישיות הטלוויזיה הואל האוסר), שנרדף אחר כך מהעיר על ידי הבריונים דולף, ג'ימבו וקירני.
מאוחר יותר מתגלה שהוזר הוא אישיות תקשורתית, והוא מופיע בתוכנית הבוקר שלו המזהירה את התיירים מפני ביקור בספרינגפילד, מה שגורם לעסקי התיירות של ספרינגפילד להתמוטט.
ראש העיר קווימבי מקיים ישיבת חירום בבניין העירייה כדי לפתור את הבעיה, ואחרי הצעות רבות וחסרות טעם, ליסה מציעה לספרינגפילד לאשר על פי החוק נישואין חד-מיניים כדי לפתות את המבקרים להגיע לעירם.
כל ספרינגפילד מסכימה בשמחה עם הרעיון של ליסה, והעיירה מפיקה פרסומת המשודרת ברחבי אמריקה ומשכנעת מאות זוגות הומוסקסואלים להגיע לספרינגפילד.
עם זאת, הכומר לאבג'וי מתעקש שהתנ"ך אוסר על נישואים חד-מיניים ומסרב לחתן זוגות גאים.
הומר, לאחר שלמד שמשלמים לכהני דת 200 דולר לזוג, זונח את התנגדותו בפני התהליך והופך לכהן דת בעצמו בעזרת הכנסייה המקוונת "e-Piscopal", ולאחר מכן מחתן כל זוג גאה בעיר.
בינתיים, בבית משפחת סימפסון, פטי יוצאת מהארון כלסבית ואומרת שהיא מאוהבת בשחקנית גולף מקצוענית בשם ורוניקה ומבקשת מהומר לחתן אותן.
בעוד שהומר מקבל את המיניות של פטי (ובכך משפר בקטנה את מערכת היחסים ביניהם), מארג' נוזפת בה על כך שלא סיפרה למשפחתם ומתעקשת שפטי תינשא לגבר.
פטי נרגזת ואומרת למארג' שהיא צבועה בהתנהלותה הליברלית בנושאים, ואומרת שהיא לא יכולה לקבל את המיניות של בני משפחתה כפי שהם.
לפני החתונה, מארג' מגלה בטעות כי ורוניקה היא למעשה זכר.
היא מחליטה לשתוק מכיוון שפטי תתחתן עם גבר.
אולם במהלך הטקס מארג' מתרגשת כל כך מהצהרת האהבה האמיצה של פטי לוורוניקה, עד שהיא חושפת את המגדר האמיתי של ורוניקה.
"ורוניקה" מסבירה כי בתור הסטרייט לזלי רובין סווישר, הוא התחזה לאישה לצאת לסיור הגולף של LPGA.
לאחר מכן הוא שואל את פטי אם היא עדיין תתחתן איתו, אך היא מסרבת.
לאחר מכן מארג' משלימה עם פטי לאחר שאמרה לה שלמדה לקח וקיבלה את העובדה שפטי היא לסבית.
בקריינות-המטה לנטייתה של התוכנית לחזור באופן קבוע בכל פרק לסטטוס קוו, ליסה מציינת שזהו סיום עסק החתונות של הומר, ובארט שואל "למה?".
פטי ואחותה הנוספת, סלמה, הולכות כדי להשאיר תיק בשדה התעופה ללא השגחה, כדרך לפגוש אנשי ביטחון שהן יכולות לצאת איתם.
שם הפרק באנגלית, "There's Something About Marrying", הוא משחק מילים על שמו של סרט הקולנוע "משתגעים על מרי" משנת 1998, שנקרא באנגלית: "There's Something About Mary".
"There's Something About Marrying" נכתב על ידי המפיק המשנה בפועל ג'יי סטיוארט ברנס ובוים על ידי ננסי קרוזה כחלק מהעונה השש עשרה של משפחת סימפסון.
העבודה על הפרק החלה במרץ 2004, לאחר החתונות מאותו המין בסן פרנסיסקו ב-2004, פרק זמן במהלך פברואר 2004, בו העיר הוציאה רישיונות נישואין לזוגות מאותו המין.
זה שימש השראה לצוות משפחת סימפסון עבור "There's Something About Marrying".
נקודת העלילה בה ספרינגפילד מנסה להגדיל את התיירות על ידי שיווק לעבר הקהילה הלהט"בית (דבר אשר נקרא לעיתים תיירות גאה), גם לה היה בסיס במציאות.
דוגמה לכך היא פורט לודרדייל, שהפך ליעד תיירותי פופולרי בקרב הומואים ולסביות באמצע שנות האלפיים.
המפיק בפועל, אל ג'ין, אמר כי הם מעוניינים לעשות את הפרק מכיוון שהם יכולים לחקור את עמדותיהם השונות של הדמויות השונות בנושא הנישואין הגאים תוך שמירה על נייטרליות.
"ליסה חושבת שזה טוב לזכויות האזרח.
הכומר של הכנסייה הפרוטסטנטית המקומית מתנגד לה.
אנשים אחרים חושבים שתיירים יגיעו לעיר.
ראש העיר קווימבי רוצה את הכסף.
אנחנו לא נוקטים עמדה אבל אנחנו בוחנים את העמדות של כולם", הגיב.
מאט גריינינג, יוצר "משפחת סימפסון", הצהיר כי הצוות רצה להוציא את פטי כלסבית מכיוון שלהציג אותה כ"רווקה מורעבת אהבה [...] נדמה ישן" בתוכנית.
היו בעבר רמזים לגבי נטייתה של פטי.
לדוגמה, בפרק "Jaws Wired Shut" בעונה השלוש עשרה היא חלק ממצעד הגאווה של ספרינגפילד על בימת "להישאר בארון", למרות שרק קולה נשמע והיא לא נראתה.
עלילתו של הפרק סבבה סביב הומוסקסואליות – הפעם השלישית עבור משפחת סימפסון.
הראשונה הייתה "הפוביה של הומר" בעונה שמונה, והשנייה הייתה "Three Gays of the Condo" בעונה ארבע עשרה, שניהם זכו בפרסי אמי לבידור בפריים טיים לפרס אמי לסדרת האנימציה הטובה ביותר.
הפעם הפרק התרכז סביב זכות ההומואים להינשא ויציאת הדמויות מהארון.
בפרק מוצג הומר שהוא סובלני כלפי הומוסקסואליות, ואילו ב"הפוביה של הומר" הוא מוצג כהומופוב חזק.
בפרק ההוא, משפחת סימפסון מקבלת חבר חדש שהומר מתנתק ממנו לאחר שגילה שהוא הומו.
הוא גם חושש כי לחבר תהיה השפעה שלילית על בארט ומחליט להבטיח את ההטרוסקסואליות של בארט בכך שהוא לוקח אותו לעשות דברים גבריים כמו ציד.
כפי שכותב ג'יימס דילינגפול מ"הדיילי טלגרף", "זו הייתה הפעם הראשונה אחרי 'הפוביה של הומר' שהומר החל להצטייר כנאור על הומוסקסואליות".
מארג', לעומת זאת, שהוצגה בעבר כתומכת בהומואים בתוכנית, נתפסת כמאמידה את נטייה המינית של אחותה.
בספרו Queers in American Popular Culture, ג'ים אלדג' ציין שבניגוד לפרקים רבים של משפחת סימפסון שעוברים סיטואציה ואז הכל חוזר לשגרה במהלך הסיום, זה לא עושה זאת.
הוא הגיב כי צוות התוכנית יכול היה להפוך את פטי להטרוסקסואלית שוב בסוף הפרק ולהשאיר את המצב כקודמו בכך שהיא תתחתן עם לסלי.
במקום זאת, הם סיימו את הפרק בדרך שאפשר לחוות אותה כמעשה חסר תועלת לקהל ההטרונורמטיבי בכך שפטי הצהירה "ממש לא!
אני אוהבת בנות!" להצעת הנישואין של לסלי.
המחבר גם ציין כי הצוות של משפחת סימפסון בחרו בפטי לצאת מהארון במקום דמות גברית כי לסביות היו "נחשבות באופן מסורתי מקובלות יותר" בטלוויזיה.
עם זאת, היא לא "דבקה בפנטזיה הלסבית הגברית הארוטית או השתלבה במסווה האהוב והלא מיני של הקומדיה הלסבית" שנראתה בעבר בתוכניות כמו אלן.
במקום זאת, פטי היא "חצופה, גסה ולא מתביישת בהצהרת העדפותיה המיניות", וזה עלול, על פי אלדג' לגרום לחלק מהצופים להיות לא מרוצים מהתנהגותה של פטי.
סביב השידור המקורי של הפרק בתחילת 2005, שאלת הנישואין מאותו המין הייתה אחד הנושאים הפוליטיים החמים ביותר באמריקה.
זה היה נושא חם במיוחד במהלך הבחירות לנשיאות שנערכו אז בארצות הברית.
מרטי קפלן, פרופסור בבית ספר אננברג לתקשורת ומנחה רדיו ברדיו אייר אמריקה, העיר כי הפרק מספר "למי שמייחס תכונות שטניות להומוסקסואליות, או מה ש"האנשים האלו" מכנים סדר היום ההומוסקסואלי, "כל דבר מ"תרגע" ועד "צא מהעיר".
זו לא הייתה הפעם הראשונה שפרק מהתוכנית העלה נושא אקטואלי.
שרון וקסמן כתב במאמר על "There's Something About Marrying" ל"ניו יורק טיימס" ואמר כי "בתור קומדיית המצבים הכי ארוכה בטלוויזיה, משפחת סימפסון אינה זרה לנושאים חברתיים, דתיים ופוליטיים המעוררים נקודה רגישה, לועגים לתקלות במלתחה, ליברלים הוליוודיים ונוצרים שנולדו מחדש, בנוסף למטרות אחרות."
"There's Something About Marrying" שודר במקור ב-20 בפברואר 2005 בארצות הברית.
זה דווח זמן רב לפני שידור הפרק כי דמות ראשית תצא מהארון במהלך הפרק.
בכנס קומיק-קון ביולי 2004 חשף אל ג'ין: "יש לנו פרק שבו, כדי לגייס כסף, ספרינגפילד נותנת לגיטימציה לנישואים חד מיניים.
הומר הופך לכהן דת בכך שהוא נכנס לאינטרנט וממלא טופס.
דמות ארוכת שנים יוצאת מהארון, אבל אני לא אומר מי." זה הוביל לספקולציות תקשורתיות ופרסום רב בעיתונות לפרק.
הסיפור האחרון של "סיפור התעלומה של סימפסון", כפי שכינה זאת חדשות ה-BBC, התרחש עם הפרק "Alone Again, Natura-Diddily", בו הוכרז לפני השידור כי דמות תיהרג בפרק, מה שהוביל לשבועות של ספקולציות לפני הגילוי שמדובר במוד פלנדרס.
היה דיון נרחב בקרב מעריצי הסדרה באשר למי תהיה הדמות שתצא מהארון, בדומה גם לאופן בו התלבטו שנים קודם לכן "מי ירה במר ברנס?".
מאט גריינינג התבדח בכנס הקומי-קון כי "זה הומר".
מעריצים רבים ניחשו נכונה שזו תהיה אחת מגיסותיו של הומר, או פטי או סלמה, בעוד שאחרים האמינו שזה ויילון סמית'רס.
כבר זמן רב נרמז בתוכנית כי הדמות של סמית'רס הייתה הומואית ומאוהבת בבוס שלו מר ברנז.
עם זאת, כפי שכותב "בולטימור סאן", לא היה זה סביר שסמית'רס יהיה הדמות המיושנת מכיוון שזו לא הייתה הפתעה עבור המעריצים, ואהבתו לבוסו ההטרוסקסואלי הייתה מונעת ממנו להתחתן עם אדם אחר.
פטי נחשדה על ידי המעריצים והעיתונות מכיוון שהיא לא נראתה יוצאת עם גברים לעיתים קרובות.
הצהובון סאן חשף כבר בספטמבר 2004 כי הדמות שתצא מהארון הייתה פטי, אם כי הדבר נחשב לשמועה וג'ין לא אישר זאת.
סוכני הימורים בארצות הברית ובריטניה ביצעו הימורים על איזה דמות תחשף כהומוסקסואלית, ואם תהיה נשיקה שתופיע בפרק – BetUS הימרה על סיכויים של ארבע עד חמש שמדובר בפטי, בעוד שלסמית'רס היו ארבע לאחד ונד פלנדרז חמישה עשר לאחד.
נשיקה קיבלה סיכויים של שבע עד חמש.
ב-BetUS נמסר כי המהמרים ביצעו יותר מ-900 הימורים על היציאה מהארון באתר שלהם.
לפי "בולטימור סאן", אתר הימורים אחר בשם PaddyPower.
com "הפסיק לקחת הימורים מכיוון שהושם כל כך הרבה כסף על [פטי].
" ג'ין אמר לפרקליט שהוא חושב שזה "דבר לא שפוי שמישהו יבצע הימורים על תוצאה שתוכל להיקבע על ידי אנשים אחרים", בהתייחס לצוות סימפסון, "ויכול היה לשנות אותם ברגע האחרון.
הפרק קודם בכבדות והייתה התלהבות רבה אליו, כשכמה מקורות כינו אותו "מאוד מצופה".
בנוסף לפרסום על יציאתה מהארון של דמות כלשהי, דנו רבות על "There's Something About Marrying" בתקשורת לפני ששודר בגלל נושא הנישואים ההומואים שלה.
אתר הבידור MovieWeb ניבא באוקטובר 2004 כי הפרק יהפוך לשנוי במחלוקת כאשר ישודר בגלל קהל הילדים הגדול ו"גם בגלל שהוא מגיע בתקופה בה מדינות רבות מבקשות לאסור טקסי חתונה מאותו המין".
לדברי נייט רידר, "כמה קבוצות שמרניות [...] כעסו מראש על הפרק", אך רוב הפרסום המשודר מראש הופנה אל היציאה מהארון.
מארק פינסקי, לעומת זאת, כתב בספרו "The Gospel According to The Simpsons", שכאשר נערכה ההכרזה על כך שהפרק של הסדרה יתמקד בנישואים חד מיניים, "הוא עורר דיון וסוגיות רבות שתוכניות טלוויזיה רבות לא היו מסוגלות.
" לפני שידורו המקורי התראיין פינסקי על הפרק ב-World News Tonight של רשת ABC, CNN, הרדיו של הBBC ועוד, כסופר של ספר על דת במשפחת סימפסון.
רשת פוקס, המשדרת את משפחת סימפסון, בחרה להתחיל את הפרק באזהרה להורים, ובה נאמר כי היא "מכילה דיונים על נישואים חד מיניים" וכי "מומלץ לשיקול דעת הורית".
זו הייתה הפעם ראשונה לתוכנית, שלא הוסיפה אזהרה להורים לפני כן כשעסקה בנושאים כמו שימוש בסמים, התמכרויות להימורים, גניבה, פשע ואלימות.
אזהרה דומה לזו הוצגה בתחילת הפרק "The Puppy Episode" בעל הנושא ההומואי בסדרת אלן.
העיסוק התקשורתי בפרק "There's Something About Marrying" הביא לציפייה ציבורית רחבה לקראת מועד השידור המקורי של הפרק ברשת "פוקס", ולכן הרשת בחרה לשדר אותו במהלך טאטאות הרייטינג.
הפרק נצפה על ידי 10. 5 מיליון אנשים בארצות הברית, מה שהופך אותה לפרק הנצפה ביותר בעונה השש עשרה של משפחת סימפסון.
הוא גבוה בשני מיליון מהצפייה הממוצעת של העונה.
"There's Something About Marrying" הציג את בפעם הראשונה נישואי דמויות מונפשות של בני-זוג מאותו המין בטלוויזיה בכבלים.
בעל טור הטלוויזיה ריי ריצ'מונד כתב כי הפרק היווה אבן דרך תרבותית עבור משפחת סימפסון וכי "הנושא [של הנישואים הגאים] היה במיינסטרים במידה מסוימת, אך כעת, לאחר [שהצוות] תיאר אותו בצורה שראויה לתוכנית, הוא משולב בתרבות פופולרית.
משפחת סימפסון העניקה לכך מעמד של תרבות פופ שמעולם לא היה, פשוט על ידי היותו בשל לבדיחה.
" ג'ון קנת ווייט, מחבר הספר Barack Obama's America, כינה באופן דומה את "There's Something About Marrying" כשובר מחסום תרבותי.
הפרק, העוסק ב"אחד הנושאים המפלגים ביותר בחברה האמריקאית" על פי הניו יורק טיימס, הפך לנושא מחלוקת לאחר שידורו.
מחברי הספר The Marriage and Family Experience כינו אותה "אחד הפרקים השנויים יותר במחלוקת של סדרה מצוירת שנויה במחלוקת לעיתים קרובות.
" כמה קבוצות שמרניות ושמרנים נוצרים אמריקאים חשבו שהיא מקדמת נישואים חד מיניים.
ברנט בוזל השלישי, מתח ביקורת על "There's Something About Marrying" על העלאת הנושא.
אף על פי שהוא לא ראה את הפרק בעצמו, הוא העיר כי "בתקופה בה מצב הרוח הציבורי מנוגד בצורה מוחלטת לנישואים חד מיניים, כל תוכנית שמקדמת נישואים חד מיניים דוחה את מצב הרוח הציבורי במכוון.
" חוקר של ה-American Family Association, בשם אד ויטגליאנו, טען כי הצגת הנישואין מאותו המין בפרק הייתה "חד צדדית".
הוא אמר שהפרק הזה הוכיח את "ההטיה הפרו-הומוסקסואלית הבוטה של הוליווד" מכיוון שלמרות שמשפחת סימפסון הייתה "בדרך כלל סוג של תוכנית אנימציה תימהונית" היא לא הייתה נייטרלי בנושא זה.
בוזל גם דאג מההשפעה של הפרק על ילדים, למרות המלצות שיקול דעת ההורים בתחילת הדרך, והעיר: "יש לך תוכנית שצפו בה מיליוני ילדים.
האם ילדים צריכים שידחפו להם נישואין חד מיניים בפנים כנושא?
מדוע איננו יכולים פשוט לבדר אותם?" באופן דומה, ויטגליאנו אמר שילדים רבים שצופים במשפחת סימפסון ובהוליווד "יעשו ככל שביכולתם כדי לקדם נישואים חד-מיניים – וילדים נוספים יושפעו מזה".
מארק וושבורן מנייט רידר כתב כי בזמן שידור הפרק, רוב האמריקאים היו רגילים לראות דמויות הומוסקסואליות בטלוויזיה.
הוא אמר שזו הסיבה שיצאתה מהארון של פטי לא הפכה להיות שנויה במחלוקת כמו בחינת הפרק בסוגיית הנישואין החד מיניים, שהייתה רגישה יותר במדינה אז.
המחלוקת הפכה גדולה כל כך שתוכניות חדשות מקומיות בערים מסוימות שידרו כתבות בנושא.
בתגובה לטענות שהפרק הזה תומך בנישואין חד מיניים, אל ג'ין השיב כי "אנחנו לא באמת נוקטים עמדות בעד או נגד שום דבר, אנחנו רק רוצים לבחון את כל הצדדים בנושא ואני חושב שכל מי שהיה מקבל את הדעה הפוליטית שלו מסדרה מצוירת עשוי להיות שגוי.
" באופן דומה, מארק פינסקי כותב ב"The Gospel According to The Simpsons" כי ברגע שהפרק הסתיים, קשה היה לדעת באיזו עמדה על נישואין מאותו המין היו הכותבים וכי "שני הצדדים במחלוקת אמרו את דבריהם, שנשמעו על ידי דמויות שונות של משפחת סימפסון".
ג'ין ציטט גם את הפרק להגנה בפני מבקרים שאומרים ש"משפחת סימפסון" איבדה את הרלוונטיות והגידוניות שלה בשנים מאוחרות יותר.
בספרו The Simpsons: An Uncensored, Authorized History, ג'ון אורטווד הגיב על כך והעיר כי למרות המחלוקות הפרק היה "למעשה חקירה ארוכה ומפותלת של הנושא".
"There's Something About Marrying" זכה גם לקבלה חיובית, בעיקר מצד קבוצות זכויות הומואים.
הליגה ההומו-לסבית נגד השמצה (GLAAD) קיבלה את פני הפרק וקראה לו "קרן אור".
מנכ"לית GLAAD, ג'ואן גארי, נהנתה לראות את המהפך של מארג', מלהרגיש רגשות אמביוולנטיים כלפי אחותה לתמיכה בה.
היא העירה כי "כשלמארג' נודע שפטי עומדת להתחתן עם מישהו שאינו לסבית באמת, היא מבינה שמה שאחותה באמת ראויה זה להיות מאוהבת ונשואה לאדם שנכון לה.
אם מיליוני צופי משפחת סימפסון חזרו אחרי צפייה בפרק של אמש עם מעט אמת מוסרית, זה היה זמן שבוזבז היטב.
" דייוויד קנרלי מ-AfterEllen.com אישר את הנכונות של "תוכנית טלוויזיה ברשת בפריים טיים, שנצפית על ידי ילדים ומבוגרים" "לשרת סוגיה כל כך טעונה פוליטית".
ריק גרסיה, פעיל בקבוצת שוויון הזכויות ההומוסקסואליות באילינוי, אמר לשיקגו טריביון כי הפרק עשוי להשפיע על החברה בצורה חיובית בגלל הסטטוס האייקוני של התוכנית ש"מעצבת את עמדותינו".
בניגוד לרבים מהקבוצות השמרניות, קנרלי ציין כי "כמיטב המסורת של ההפעלה בשוויון הזדמנויות, ההודעה אינה תמיד מצדדת בהומואים.
סטריאוטיפים לסביים מטרידים שופעים, ונלסון הבריון מציע להם 'להכשיר הלוויות להומואים'.
ובאופן טבעי, הכומר לאבג'וי סוגר את כנסייתו לחוטאים מאותו המין.
" לדברי התסריטאי של משפחת סימפסון מייק רייס, לפרק היו תומכים בקרב קבוצות שמרניות.
הוא אמר למגזין Encore כי "הומואים רבים יצאו מהארון בזכות פרק זה ושמחו בגלל הפרק, אבל שמרנים ארכיביים ונוצרים ימניים אהבו גם את הפרק, כי נראה שהם חשבו שאנחנו עושים צחוק מהומואים.
באמת היו לנו דעות משני הכיוונים.
קנרלי כתב עוד כי "בהתבסס על פרק זה, [...] משפחת סימפסון נמצאת בצורה מעולה.
היא עדיין שולטת כחצי השעה הכי מצחיקה, הכי זריזה, המהירה ביותר שתראו בטלוויזיה." ביל גיברון מ-PopMatters גם חשב שהפרק מצחיק, והעיר כי הוא "בחן את 'המדרון החלקלק' המצוטט לעיתים קרובות, המאפשר להגדיר נישואים מחוץ לפרמטרים של גבר ואישה – עם תוצאות מצחיקות." בנוגע לגילוי שפטי היא לסבית, The A.V.
Club כתב שזה "לא היה דרמטי וגורלי" אלא שהתגובה הראשונית של מארג' סיפקה טוויסט טוב לפרק.
ג'יי סטיוארט ברנס קיבל מועמדות לפרס גילדת הכותבים של אמריקה בקטגוריית האנימציה על כתיבת הפרק "There's Something About Marrying", למרות שבסופו של דבר הפרס הוענק לתסריטאי אחר של "משפחת סימפסון".
There Will Be Blood (בעברית: יִהְיֶה דָּם) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light.
מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ביחסי מין ולאיך זה יכול להיות אפל.
השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי ארון ג'וסף, ווהן אוליבר וד"ר לוק.
סטיבן דאו ממגזין הבילבורד סקר את השיר, תוך שטען שמדובר בשיר "שנשמע כמו שיר שטני".
ב-MTV News תואר השיר כ"פרוסה מחשמלת של קים פטרס, ששרה על המוות שלך".
קים פטרס ביצעה את השיר ב-30 באוקטובר 2019, יממה לפני ליל כל הקדושים בלוס אנג'לס, ארצות הברית.
ההופעה הייתה מלווה באפקטים שמתאימים לאווירת החג והייתה חלק מתוך סיבוב ההופעות השני שלה "Clarity Tour", שנתמך על גבי אלבום הבכורה שלה, Clarity.
ההופעה צברה למעלה מ-120 אלף צפיות.
האודיו הרשמי של השיר הועלה ליוטיוב ב-1 באוקטובר 2019, תוך שהצליח לצבור למעלה ממיליון צפיות.
בשנת 2021 עלתה לשידור הסדרה "סיפורי אימה אמריקאים", במסגרתה הושמע השיר בפרק השני.
"Therefore I Am" הוא סינגל שהקליטה הזמרת-יוצרת האמריקאית בילי אייליש.
השיר יצא לאור ב-12 בנובמבר 2020, על ידי חברות התקליטים דארק-רום רקורדס ואינטרסקופ רקורדס, כסינגל שני מתוך האלבום Happier Than Ever.
ב-14 בספטמבר 2020, במהלך שידור חי בעמוד האינסטגרם, גילתה אייליש כי תוציא שיר וקליפ חדש.
ב-9 בנובמבר, הודיעה אייליש ברשתות החברתיות כי "Therefore I Am", ייצא לאור ב-12 בנובמבר 2020.
בראיון עם זיין לו מאפל מיוזיק.
אייליש סיפרה "אתה יודע שהשיר הזה מאוד מאוד מוכן לפרשנות.
אני מאוד סקרנית לראות מה אנשים יקבלו ממנו וגם מה הם מרגישים כשהם שומעים אותו.
אני מרגישה שאתה יכול לשמוע את זה.
אני מרגישה שאני נשמע מאוד כמו...
אני מרגישה טבעי, ואל דון 'לא לקחת אותי ברצינות, אתה יודע?
אני אוהבת את זה." באותו ראיון אישרה אייליש כי השיר ייכלל באלבומה השני.
מבחינה לירית, אייליש שרה שלא אכפת לה מה אנשים חושבים עליה.
תומאס סמית מ-NME אמר כי השיר "בנוי על קו בס רחב".
אייליש שרה על שנאת הסיקור התקשורתי האינסופי, ומבקשת מהזייפנים להפסיק לדבר עליה ולחשוב שהם מכירים אותה וניתן לראות זאת בשורה: "הוצא את שמי היפה מפיך / אנחנו לא אותו דבר עם או בלי / אל תדבר עליי".
השיר עצמו בסגנונות מוזיקת פופ ופופ אפל.
הכותרת והליריקה המקבילה הם התייחסות לאמירה הפילוסופית "אני חושב, משמע אני קיים", שנאמר לראשונה על ידי רנה דקארט.
השיר כולל הפקה מינימליסטית המורכבת מגיטרה בס.
אייליש, חשפה כי תבצע לראשונה את השיר בטקס פרסי המוזיקה האמריקאית 2020, אשר יתקיים ב-22 בנובמבר 2020.
הווידאו קליפ הנלווה שצולם לשיר בוים על ידי אייליש, ופורסם בערוץ היוטיוב שלה ב-12 בנובמבר 2020, בסמוך לצאת הסינגל עצמו.
הווידאו קליפ צולם בתוך מרכז הקניות גלנדייל גלריה בקליפורניה.
אייליש סיפרה לזיין לו מאפל מיוזיק על הקליפ: "הקליפ הוא בדיוק כמו שהשיר מרגיש לי - רשלני ולא ממש מנוסה.
היא תיארה את הווידאו קליפ כ"אקראי" ו"כאוטי" ואמרה שהוא צולם בלילה אחד וש"בקושי אנשים נכחו בו".
הקליפ מציג את אייליש שמתרוצצת במרכז קניות ריק במשך חמש דקות ובוחרת מאכלי ג'אנק פוד שונים.
לאחר מכן נראית אייליש כשהיא אוכלת בייגלה, נקניקייה על מקל וצ'יפוטלה.
כאשר היא ממשיכה להסתובב במרכז הקניות אייליש עולה במדרגות נעות, אוכלת בייגלה וסופגניות ותוך כדי שרה "אני לא חברה שלך / או משהו לעזאזל / אתה חושב שאתה האיש / אני חושבת משמע אני קיימת".
כותב מגזין The Fader, ג'ורדן דארוויל השווה את הקליפ של אייליש לקליפ של "Weapon of Choice" של פאטבוי סלים, אך אמר שיש בו "פחות ריקודים ויותר צ'יפס".
מקוםתאריםמכירותאיטליה (FIMI)זהב35,000בריטניה (BPI)כסף200,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם12 בנובמבר 2020הזרמת מוזיקה • הורדה דיגיטליתדארק-רום • אינטרסקופבריטניה13 בנובמבר 2020רדיו להיטים עכשווייםאיטליהיוניברסל מיוזיקאוסטרליה16 בנובמבר 2020ארצות הברית17 בנובמבר 2020דארק-רום • אינטרסקופרדיו אלטרנטיבי7 בדצמבר 2020מוזיקה עכשווית למבוגרים
"Thick" (בעברית: "עָבֶה") הוא סינגל שהוקלט על ידי די ג'יי צוז וביט-קינג.
בהמשך, הוציאו השניים רמיקס רשמי, בו משתתפת הראפרית האמריקאית מייגן די סטליון.
הוא יצא לאור ב-10 ביולי 2020, בהוצאת חברת התקליטים קריאייט מיוזיק גרופ.
הרמיקס יצא לאור ב-30 באוקטובר באותה השנה.
השיר במקור נכתב על ידי די ג'יי צ'וז ביחד עם ביט-קינג שגם ביצעו אותו.
בהמשך, יצא הרמיקס הרשמי שלו בו משתתפת מייגן די סטליון, שהתווספה לקרדיטים שלו כאחת מכותבותיו.
השיר לא זכה להצלחה בצאתו, אך בהמשך הפך לוויראלי בטיקטוק, מה שהוביל אותו להצליח ברחבי העולם.
הרמיקס הרשמי של השיר יצא לאור ב-30 באוקטובר 2020, תוך שזכה להצלחה כאשר צבר למעלה מ-3.5 מיליון השמעות בספוטיפיי.
"These Dreams" (בעברית: "החלומות האלה") הוא סינגל שהוקלט על ידי הלהקה האמריקאית הארט, מתוך אלבום האולפן השמיני שלה, Heart.
השיר יצא לאור ב-18 בינואר 1986, על ידי חברת התקליטים קפיטול רקורדס, כסינגל השלישי מתוך האלבום.
השיר נכתב על ידי ברני טופין ומרטין פייג' והופק על ידי רון נביסון.
בשנת 1985, הזמר-יוצר מרטין פייג', שכתב שירים מצליחים נוספים, כולל "We Built This City" ו-"King of Wishful Thinking", וברני טאופין, שהיה ידוע בזכות שיתוף הפעולה עם אלטון ג'ון, כתבו את "These Dreams" והוא הוקלט על ידי הארט.
כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.
הווידאו קליפ הרשמי של השיר, זכה לשידור תדיר ב-MTV והיה לשלישי מ-Heart שנכנס לעשירייה הפותחת בארצות הברית.
הבי-סייד שלו, "Shell Shock", היה גם הבי-סייד של הסינגל הקודם של הלהקה, Heart "Never".
בקליפ עצמו, ננסי וילסון מנגנת על גיטרה ולאורכו ניתן לשמוע את השיר עצמו.
נכון למרץ 2021, מונה הצפיות של הקליפ עומד על למעלה מ-50 מיליון צפיות.
מדינהתאריך יציאהפורמטחברת תקליטיםמקורעולם18 בינואר 1986תקליט 12 אינץ'קפיטול
Therapy (בעברית: תרפיה) הוא אלבום האולפן השני של הזמרת-יוצרת הבריטית אן-מארי.
האלבום יצא לאור ב-23 ביולי 2021, על ידי חברות התקליטים אסיילום ומייג'ור טום.
בראיון למגזין "Music Week", סיפרה אן-מארי כי החלה לעבוד על אלבום האולפן השני שלה כבר במהלך שנת 2019. במשך אמרה אן-מארי "אני אוהבת להיות באולפן הקלטות.
הצלחתי להיכנס לשם ולעשות סוג של טיפול עצמי כלשהו עם המוח שלי למשך שבוע זה הולך להיות נשמע באלבום אולפן הבא שלי." עוד היא אמרה כי "האלבום הבכורה שלי הורכב מכל כך הרבה שירים שאנשים שמעו במשך השנים וזה מדהים.
אבל בשבילי כאדם יצירתי אני כותבת משהו חדש כל הזמן וכל מה שאני רוצה לעשות זה להוציא אותו במידי לכולם.
ללא כך קרה עם אלבום [הבכורה] אז לקראת אלבום האולפן הבא שלי אני מקווה להיות פעילה יותר בכתיבה ולהוציא מיד משהו שהוא טרי ואף אחד לא שמע לפני כן עוד." במהלך שנת 2020, הוציאה אן-מארי את הסינגלים העצמאים "Birthday", "Her", "To Be Young" ו-"Problems".
הסינגלים "Birthday" ו-"To Be Young", מופיעים במהדורה היפנית של האלבום.
ב-21 במאי 2021, הכריזה אן-מארי על צאת אלבום האולפן השני שלה Therapy, יחד עם עטיפתו ותאריך הוצאתו.
ב־6 ביולי, הודיעה אן-מארי בעמוד הטוויטר שלה, כי תחשוף את רשימת הרצועות של אלבומה באתר הרשמי שלה מדי יום.
ב-15 בינואר 2021, יצא לאור סינגל הבכורה שלה "Don't Play", בהשתתפות הראפר האנגלי KSI והדי ג'יי האנגלי דיגיטל פארם אנימלס.
ב-9 באפריל 2021, יצא לאור הסינגל השני "Way Too Long", בהשתתפות ניית'ן דווה ו-MoStack.
ב-21 במאי 2021, יצא לאור הסינגל השלישי "Our Song", בהשתתפות נייל הורן.
כדי לקדם את האלבום, אן-מארי תצא ב-3 במאי 2022, לסיבוב ההופעות השני שלה, "Dysfunctional Tour", באירופה, אשר יסתיים ב-11 במאי 2022. במקביל להכרזה שיתפה אן-מארי כי יתקיים מופע חד פעמי הנקרא, "Therapy: The Live Experience", על מנת לקדם את אלבומה.
מדינהתאריך יציאהפורמטגרסהחברת תקליטיםמקורעולם23 ביולי 2021תקליטור • תקליט • הורדה דיגיטלית • סטרימינג • מארז תקליטוריםסטנדרטיתאסיילום • מייג'ור טוםיפןתקליטוריפניתוורנר מיוזיק יפן
"There's No Way" הוא סינגל של הזמר-יוצר האמריקאי, לאוב, בשיתוף פעולה עם הזמרת-יוצרת האמריקאית, ג'וליה מייקלס.
הסינגל יצא, על ידי חברת התקליטים AWAL, ב-27 בספטמבר 2018.
נכון לספטמבר 2021, הסינגל הושמע למעלה מ-297 מיליון פעמים בספוטיפיי.
רובין מאריי, מ-Clash, אמרה כי השיר הוא "סינגל חדש ויפה".
הווידאו קליפ של הסינגל יצא לראשונה בערוץ היוטיוב של לאוב ב-27 בספטמבר 2018. נכון לספטמבר 2021, הווידאו קליפ נצפה למעלה מ-40 מיליון פעמים.
לאוב וג'וליה מייקלס ביצעו את השיר בתוכנית הטלוויזיה לייט שואו עם סטיבן קולבר ב-1 באוקטובר 2018. הם ביצעו את השיר בתוכנית הטלוויזיה The Late Late Show with James Corden ב-28 בנובמבר 2018.
"These Days" הוא סינגל של הלהקה האנגלית רודימנטאל, בהשתתפות הזמרת הבריטית ג'ס גלין, הראפר האמריקאי מאקלמור והזמר הבריטי דן קפלן , שיצא על ידי אסיילום רקורדס ב-19 בינואר 2018, כסינגל השני מתוך אלבום האולפן השלישי של רודימנטאל, Toast to Our Differences.
השיר נמצא גם במהדורת הדלוקס של אלבום האולפן השני של ג'ס גלין, Always In Between.
נכון לאפריל 2024, השיר הושמע למעלה מ-1.1 מיליארד פעמים בספוטיפיי.
הווידאו קליפ, שצולם ברחבי לונדון ובוים על ידי ג'וני ולנסיה, הועלה לערוץ היוטיוב של רודימנטאל ב-25 בינואר 2018. הווידאו קליפ נצפה למעלה מ-451 מיליון פעמים.
מדינהתוארמכירותאוסטרליה (ARIA)5× פלטינה350,000אוסטריה (IFPI Austria)פלטינה30,000בלגיה (BEA)פלטינה20,000קנדה (Music Canada)4× פלטינה320,000דנמרק (IFPI Danmark)2× פלטינה180,000צרפת (SNEP)יהלום333,333גרמניה (BVMI)3× זהב600,000איטליה (FIMI)3× פלטינה150,000ניו זילנד (RMNZ)פלטינה30,000פולין (ZPAV)2× פלטינה40,000פורטוגל (AFP)זהב5,000ספרד (PROMUSICAE)פלטינה40,000הממלכה המאוחדת (BPI)3× פלטינה1,800,000ארצות הברית (RIAA)פלטינה1,000,000
Miss the Mississippi (בעברית: בְּיָמֵינוּ) הוא אלבום האולפן השמיני של הזמרת-יוצרת האמריקאית קריסטל גייל.
הוא הגיע למקום השישי במצעד אלבומי הקאנטרי של בילבורד.
בהמשך להצלחה המסחרית הרבה לה זכתה גייל באותן השנים, הצליח האלבום גם כן להנפיק את הלהיטים "If You Ever Change Your Mind" ו-"Too Many Lovers", שהגיעו למקום הראשון במצעד שירי הקאנטרי.
"Take It Easy" הגיע למקום ה-17. האלבום קיבל את תואר הזהב מטעם ה-RIAA ב-1994.
"There for Me" (בעברית: "שָׁם בִּשְׁבִילִי") הוא שיר שהוקלט על ידי הזמרת-יוצרת האנגלייה שרה ברייטמן בהשתתפות הזמר הארגנטינאי חוסה קורה, מתוך אלבום האולפן החמישי שלה, Timeless.
השיר יצא לאור בשנת 1998, כסינגל החמישי והאחרון מתוך האלבום, על ידי חברת התקליטים איסט וסט רקורדס.
כאשר הופץ ברחבי העולם, צורף אליו השיר "O mio babbino caro" כבי-סייד שלו.
"There for Me" הוא שיר שכתבו והלחינו אנג'לו לה ביונדה, כרמלו לה ביונדה וצ'ארלי ריקאנק.
הוא נכלל במקור באלבום בעל אותו השם של צמד הדיסקו האיטלקי לה ביונדה, שיצא לאור ב-1978. הוא הוקלט מספר פעמים על ידי שרה ברייטמן.
הזמרת הצרפתייה דלידה הקליטה את השיר בשנת 1981 בשם, "Fini, La Comédie".
ברייטמן והבדרן ג'קי צ'ונג, ביצעו את "There For Me" בהונג קונג על הבמה, בתחרות המילניום של הונג קונג.
במרוצת השנים, הוקלט השיר עשרות פעמים.
בין הגרסאות הבולטות ניתן למנות את:
גרסתם של שרה ברייטמן וג'וש גרובן.
גרסתם של שרה ברייטמן וחוסה קורה.
גרסתם של וינסנט ניקלו ושרה ברייטמן.
גרסתה של שרה וילמה מילאני.
גרסתם של היילי וסטנרה ופול פוטס.
"This Are the Times" הוא סינגל של התקליטן ההולנדי, מרטין גריקס בשיתוף פעולה עם הזמר הג'מייקני, JRM.
השיר יצא ב-16 ביולי 2019 בהוצאת חברות התקליטים סטמפד רקורדס, אפיק רקורדס וסוני מיוזיק אנטרטיינמנט.
השיר נכתב על ידי מרטין גריקס, מיג'ור, JRM וג'ורג'יו טינפור, והופק על ידי מרטין גריקס.
נכון ליולי 2023, השיר הושמע למעלה מ-56 מיליון פעמים בספוטיפיי, ולמעלה מ-15 מיליון פעמים ביוטיוב.
"These Are the Days of Our Lives" (בעברית: "אלה הם ימי חיינו") הוא שיר של להקת הרוק הבריטית קווין.
על אף שכתיבת השיר נזקפה ללהקה כולה, הוא נכתב בעיקר על ידי מתופף הלהקה רוג'ר טיילור, וזהו השיר השמיני מאלבומם Innuendo משנת 1991. השיר יצא לאור בארצות הברית ביום הולדתו ה-45 של פרדי מרקיורי וכסינגל A-side כפול באירלנד ובבריטניה ב-9 בדצמבר, בעקבות מותו של מרקורי, יחד עם השיר Bohemian Rhapsody.
הסינגל הכפול הגיע למקום הראשון במצעד הסינגלים הבריטי ושהה שם למשך חמישה שבועות, היה בראש מצעד הסינגלים האירי למשך שישה שבועות, והגיע למקום ה-16 בגרמניה.
כבלדה בסגנון של Love of My Life, זה היה שיר שנשא משקל משמעותי בשבריריות של הופעתו של מרקיורי בקליפ בשחור-לבן שנוסף מאוחר יותר כאשר צילומי צבע שלא פורסמו מהצילומים הופיעו ב-Days of Our Lives."
רוג'ר טיילור שהעלה זכרונות מהעבר, כתב את השיר כשבריאותו של פרדי מרקיורי התדרדרה.
(רוג'ר טיילור בשיחה עם Absolute Radio משנת 2011).
בעקבות שמועות על בריאותו של מרקיורי, הסרטון צולם ויצא לאור בשחור-לבן כדי להסתיר את מלוא היקף מחלתו.
בקליפ עצמו, לבש מרקיורי וסט עם ציורים של חתולים עליו שנעשה עבורו על ידי מעצבת התלבושות של קווין דיאנה מוסלי.
עם מבט הפרידה שלו היישר אל המצלמה עם סיום השיר, מרקיורי לחש "I still love you" (אני עדיין אוהב אתכם), כמשפט שכוון למעריציו, שהיו המילים האחרונות שלו למצלמה.
ג'ורדן רנטג מהPeople כתב "בשורה האחרונה, הוא מזמן את כל כוחותיו לתנוחה הירואית אחרונה לפני שהוא מתמוטט לתוך עצמו בצחוק רך.
בוהה במצלמה ולוחש "I Still Love You" אחרון, מצמיד את אצבעותיו, יוצא מהפריים כשהוא מנפנף לשלום".
דולזל העיר כי "בשניות האחרונות של השיר הזה, הוא נותן לנו רזומה של כל חייו: 'הייתי סופרסטאר ענק, אבל אל תיקחו את זה יותר מידי ברצינות', ואז אומר למצלמה 'I Still Love You' (אני עדיין אוהב אתכם) שזה עבור המעריצים.
אפילו ברגעיו האחרונים, הוא תכנן את היציאה שלו בצורה אמנותית.
ככה הוא רצה שזה יהיה." הגרסה האמריקאית של הקליפ כוללת אנימציה שהופקה על ידי אולפני וולט דיסני, שכן חברת התקליטים של קווין בצפון אמריקה הוליווד רקורדס היא חברת בת של חברת וולט דיסני.
גרסת וידאו נוספת שוחררה בשנת 1992 על מנת לקדם את אלבום האוסף Classic Queen בארצות הברית, המשלבת קטעים ישנים של הלהקה מ-1973 עד 1991 בתוספת הופעות של הלהקה מהקליפ ששודר בארצות הברית.
השיר בוצע לראשונה בהופעה חיה ב-20 באפריל 1992 במופע המחווה לפרדי מרקיורי על ידי ג'ורג' מייקל וליסה סטנספילד.
הגרסה החיה נכללה ב-EP Five Live משנת 1993, אשר יוחסה לזכות ג'ורג' מייקל עם קווין וליסה סטנספילד.
השיר בוצע בסיבובי ההופעות של קווין עם פול רודג'רס מ-2005/2006 עם שירה של רוג'ר טיילור.
על הבמה ליווה השיר סרטון של הלהקה בימיה הראשונים ביפן, כולל צילומים רבים שהתמקדו בחברי הלהקה בעבר פרדי מרקיורי וג'ון דיקון.
השיר שימש ב-1 ביולי 2007 בקונצרט לדיאנה שנערך באצטדיון ומבלי לזכרה של דיאנה, נסיכת ויילס שנהרגה כ-10 שנים מוקדם יותר.
בסוף הקונצרט הוצג מונטאז' וידאו של דיאנה בילדותה בזמן שהשיר התנגן ברקע.
גרסת כיסוי של פטולה קלארק נכלל באלבום האוסף Then & Now.
בריאן מיי - גיטרה חשמלית וקולות רקע.
רוג'ר טיילור - תופים וקולות רקע.
"There Must Be More to Life Than This" (בעברית: "חייב להיות יותר לחיים מאשר זה") הוא הרצועה השמינית מאלבום הסולו של סולן להקת קווין פרדי מרקיורי Mr.
Bad Guy, שיצא לאור ב־29 באפריל 1985 על ידי קולומביה רקורדס.
השיר הוקלט במקור על ידי קווין לאלבומם משנת 1982 Hot Space, אך הלהקה כשלה ליצור את הגרסה הסופית לאלבום.
קודם לכן, השיר הוקלט כדואט של מרקיורי ביחד עם מייקל ג'קסון, ביחד עם עוד 2 שירים: "State of Shock" (שעובד מאוחר יותר על ידי מיק ג'אגר לגרסה מאת חמישיית הג'קסונים) והשיר "Victory" (שלבסוף לא הוצא לאור).
הגרסה של קווין ומייקל ג'קסון
לאחר מותו של מייקל ג'קסון ב־2009, גיטריסט להקת קווין בריאן מיי ומתופף הלהקה רוג'ר טיילור נקטו בפעולות על מנת לשמר את כל שלושת הדואטים של מרקיורי וג'קסון במטרה להוציא אותם לאור ב-2012. עם זאת, רוג'ר טיילור דמה את ההתעסקות באחוזה של מייקל ג'קסון כ"התבוססות בדבק".
בסופו של דבר, הצדדים הסכימו לשחרר רק את "There Must Be More to Life Than This" בלבד.
"הייתי מאוד מרוצה מכך שיש לנו 3 רצועות חדשות להוסיף לאלבום Queen Forever", אמר טיילור.
"בנוסף לרצועה של מייקל ג'קסון "There Must Be More to Life Than This", ישנו עוד שיר נוסף שפרדי מרקיורי ביצע איתו (עם מייקל ג'קסון), שנקרא "State of Shock" עם סאונד עצום של רוק.
אבל יכלנו לשים רק רצועה אחת עם מייקל, וזו בושה גדולה."
גורם משמעותי שתרם לעיכוב הזמן שלקח להקליט את השיר היה תסכול של מרקיורי על ההתעקשות של ג'קסון לאפשר ללאמה המחמד שלו להיות נוכחת באולפן בזמן ההקלטות.
לדבריו של האמרגן ג'ים ביץ', מרקיורי אמר לו "אתה יכול להוציא אותי מכאן?
אני מקליט עם לאמה." ג'קסון מנגד לא התלהב מהשימוש של מרקיורי בסמים במהלך ההקלטות שלהם.
מרקיורי חזר ללונדון זמן קצר לאחר מכן, והרצועה נותרה לא גמורה.
הגרסה באלבום Queen Forever הופקה ועברה מיקס על ידי ויליאם אורביט, המכילה את רצועת הליווי המקורית מסשנים של האלבום של קווין Hot Space עם מיי בגיטרה, טיילור בתופים וג'ון דיקון בגיטרה בס.
מיקס חלופי של מיי נדחה לטובת הגרסה של אורביט.
גרסת סולו שהוקלטה על ידי ג'קסון הוקלטה והודלפה אך לא הוצאה לאור לבסוף.
פרדי מרקיורי - סולן וזמר רקע (קולות רקע).
מייקל ג'קסון - שירה משותפת.
There Goes Rhymin' Simon (בעברית: "הנה הולך סיימון החרזן") הוא אלבום האולפן הסולו השלישי של זמר הפולק והרוק היהודי-אמריקאי פול סיימון, שיצא לאור ב-1973. בדומה לאלבומו הקודם, Paul Simon, שירי האלבום מושפעים מסגנונות מוזיקה שונים, כמו גוספל, ג'אז ורגאיי.
האלבום כלול ברשימת 500 האלבומים הגדולים בכל הזמנים של המגזין רולינג סטון ושניים משיריו הגיעו למקום השני במצעד בילבורד 100.
סיימון החל לעבוד על האלבום ב-1972, מספר חודשים לאחר צאת אלבומו הקודם, פול סיימון.
בספטמבר 1972 הקליט סיימון את השיר Tenderness עם להקת דיקסי האמניגבירדס ואלן טוסנט.
השיר הוא תערובת של דו-וופ, גוספל וג'אז.
רוי היילי, איתו עבד סיימון בתקופת סיימון וגרפונקל הפיק את השיר, אך היילי היה מחויב להפיק את אלבום הסולו הראשון של ארט גרפונקל וסיימון פנה למפיק פיל ראמון.
סיימון הרבה להאזין למוזיקת גוספל ורית'ם אנד בלוז והשיר I'll Take You There של להקת הסטייפל סינגרס משך את תשומת לבו.
סיימון גילה כי המוזיקאים איתם הוקלט השיר הם ה־Muscle Shoals Rhythm Section מאלבמה.
סיימון נסע לאלבמה והקליט איתם את השיר Take Me to the Mardi Gras.
סיימון התלהב משיתוף הפעולה עם הלהקה והחליט לתת להם קרדיט כמפיקים ולהקליט עמם שיר נוסף, Kodachrome.
במקור השיר היה אמור להקרא Going Home אך סיימון חשב כי זהו שם נדוש מדי לשיר.
במרץ 1973 חזר סיימון לאלבמה והקליט עם ה Muscle Shoals שירים נוספים: Loves Me Like a Rock, השיר בגוון רגאיי Was a Sunny Day, והשיר St.
Judy's Comet, שהוא מעין שיר ערש לבנו של סיימון, הרפר, שנולד זמן קצר לפני הפקת האלבום.
שם השיר לקוח משמו של מתופף אותו הכיר סיימון, רוברט סט.
ג'ודי (לא קיים כוכב שביט בשם זה).
השיר Something So Right נכתב בהשראת יחסיו של סיימון עם אשתו, פגי.
סיימון שר גרסה קודמת של השיר בשם Let Me Live in Your City בתוכנית הטלוויזיה של דיק קאבט.
השיר American Tune הוא אחד מהשירים הבודדים של סיימון שהוא לא כתב בעצמו.
הלחן מבוסס על כוראל של באך מהמאה ה-17 בשם St.
מילות השיר נכתבו בהשראת סוף האידיאליזם של שנות ה-60.
עם הוצאתו לאור של האלבום יצא סיימון למסע הופעות לראשונה מאז פירוקו של הצמד סיימון וגרפונקל.
הוא ביצע שירים מאלבומי הסולו שלו וגם עיבודים חדשים לשירי סיימון וגרפונקל.
בניו-יורק טיימס נכתב כי באלבום סיימון מגבש את מעמדו כי אחד מהזמרים-יוצרים המובילים במוזיקה עכשווית וכי הוא משלב בהצלחה רבה את "האנרגיה של הרוק, הרהיטות של מוזיקת פולק עכשווית, הנשמה של רית'ם אנד בלוז, החושניות של הרגאיי, הרוח של גוספל והתחכום של הג'אז.
ברולינג סטון שיבחו את יכולתו של סיימון לכתוב על נושאים מורכבים כמו אהבה מבלי להיות רטורי מדי או סנטימנטלי מדי.יוסי חרסונסקי כתב במעריב כי סיימון מתבלט ביכולתו "לשמור על זהות עצמית בעולם הפופ של ראוותנות מזויפת" ולדעתו האלבום "מעיד על ידע, טעם משובח ובשלות של אמן."
הסינגלים Kodachrome ו־Loves Me Like a Rock הגיעו למקום השני במצעד בילבורד 100 וסייעו לאלבום להגיע למעמד אלבום פלטינה (מיליון עותקים).
השיר American Tune שוחרר כסינגל בדצמבר 1973 ולא זכה להצלחה דומה, אך נבחר על ידי המגזין רולינג סטון לשיר השנה.
האלבום קיבל שתי מועמדויות לפרסי גראמי, פרס אלבום השנה, ופרס ביצוע הפופ הגברי הווקאלי הטוב ביותר.
האלבום נמצא במקום ה-267 ברשימת 500 האלבומים הגדולים בכל הזמנים של המגזין רולינג סטון שפורסמה ב-2003, אם כי הוא אינו כלול במהדורות החדשות יותר של הרשימה.
"They Don't Care About Us" הוא שיר מחאה של הזמר-יוצר האמריקאי מייקל ג'קסון, שיצא בהוצאת חברת התקליטים אפיק רקורדס ב-16 באפריל 1996, כסינגל החמישי מאלבומו התשיעי, HIStory: Past, Present and Future, Book I.
השיר הוא אחד מהשירים השנויים במחלוקת שג'קסון הלחין אי פעם.
בארצות הברית, הואשם ג'קסון בתקשורת על אנטישמיות, שמאוחר יותר הוציא הבהרות והתנצלות, וכן הוציא גרסה מחודשת וערוכה של השיר.
בנוסף לכך, הזמר התנגד להאשמות על אנטישמיות, וטען שהביקורות פירשו לא נכון את ההקשר של השיר, שלא בכוונה או בכוונה.
"They Don't Care About Us" לווה בשני קליפים בבימויו של ספייק לי.
הראשון צולם בשני מקומות בברזיל: בפלוריניו, מרכז העיר ההיסטורי של סלבדור ובסנטה מרתה, פאבלה של ריו דה ז'ניירו.
רשויות ברזיל ניסו לאסור את ההפקה של הווידאו קליפ מחשש שהוא יפגע בתדמיתם, באזור ובסיכויים של ריו דה ז'ניירו לארח את אולימפיאדת 2004. על אף זאת, תושבי האזור שמחו לראות את הזמר, בתקווה שהבעיות שלהם יתגלו לקהל רחב יותר.
"They Don't Care About Us" בוצע כחלק מלודי עם "Scream" ו-"In the Closet" במהלך סדרת ההופעות השלישית והאחרונה של ג'קסון, HIStory World Tour, שנמשכה בין השנים 1996 ל-1997.
בשנת 2011, יצאה גרסת רמיקס של השיר, אשר הכילה גם אלמנטים מהשירים "Privacy" ו-"Tabloid Junkie".
גרסה זו הופיעה באלבום הרמיקס Immortal.
השיר זכה לתשומת לב ורלוונטיות מחודשת עקב השימוש בו במהלך מחאות Black Lives Matter, וכן במהלך המחאה נגד ממשלת ברזיל על חלקה בשיטפונות בריו גראנדה דו סול .
לחיידק זה שימושים במגוון יישומים ביוטכנולוגיים, והוא משמש בין היתר כאורגניזם מודל להנדסה גנטית, גנומיקה מבנית וביולוגיה מערכתית.
החיידק הוא תרמופילי ביותר, עם טמפרטורת גידול אופטימלית של כ-65 מעלות צלזיוס.
חיידק Thermus thermophilus בודד לראשונה על ידי החוקרים היפנים טאירו אושימה וקזוטומו אימאורי ממעיין חם באיזו שביפן.
לו תפקיד חשוב בפירוק חומרים אורגניים בשלב התרמוגני של הקומפוסטציה.
thermophilus מסווג למספר זנים, מתוכם HB8 ו-HB27 הם הנפוצים ביותר בסביבות מעבדה.
ב-2004 הושלמו ניתוחי הגנום של זנים אלה.
Thermus מציג גם תדירות גבוהה של טרנספורמציה טבעית.
Thermus thermophilus הוא חיידק גראם-שלילי עם קרום חיצוני המורכב מפוספוליפידים וליפופוליסכרידים.
לחיידק זה יש גם שכבת מוראין (פפטידוגליקן) דקה, בשכבה זו ישנם 29 מורופפטידים המהווים יותר מ-85% ממנה.
תכונה ייחודית נוספת של שכבת מוראין זו היא שה-N-terminal Gly מוחלף בחומצה פנילאצטית.
זהו המקרה הראשון של חומצה פנילאצטית שנמצאת במוראין של חיידקים.
ההרכב והגשרים הצולבים של הפפטידים המצויים בשכבת מוראין זו אופייניים לחיידק גראם חיובי, אך הכמות, מידת ההצטלבות ואורך שרשרת הגליקן מעניקים לחיידק זה את תכונותיו הגראם-שליליות.
Thermus thermophilus זוהה לראשונה בנביעה הידרותרמית ביפן.
ניתן למצוא חיידקים אלו במגוון של סביבות גיאותרמיות.
תרמופילים אלה דורשים מערכת תיקון DNA מחמירה יותר, מכיוון שה-DNA הופך לא יציב בטמפרטורות גבוהות.
תכולת ה-GC של חיידק זה היא כ-69%, הדבר תורם ליציבות התרמית של הגנום של חיידק זה.
במעבדה שני הזנים הנפוצים ביותר הם HB27 ו-HB8. זן HB27 מסוגל לחיות בסביבה אירובית או אנאירובית.
יש לו גנום המורכב מכרומוזום ראשי (אורך 1.89Mb), וכן מגהפלסמיד, המכונה pTT27 (אורך 0.23Mb).
הכרומוזום של HB27 מכיל 1,968 גנים מקודדי חלבון, כאשר ל-20% מהגנים הללו אין תפקיד ידוע.
בעוד שהמגהפלסמיד מכיל 230 גנים מקודדי חלבון, לכ-39% מהגנים הללו אין תפקוד ידוע.
הזן HB8 הוא גם אורגניזם אירובי והוא מודל לביולוגיה מערכתית.
יש לו גנום המורכב מפלסמיד, המכונה pTT8 (אורך 9.3kb), שמזוהה עם כרומוזום (1.85Mb), וכן מגה-פלסמיד, הידוע גם בשם pTT27 (0.26Mb).
אורגניזם זה נמצא שימושי במיוחד בתחומי הביוטכנולוגיה התעשייתיית מכיוון שהוא מקור מצוין לאנזימים, ובפרט לתרמוזימים.
אחד האנזימים הללו הוא ה-DNA פולימראז שלו.
rTth DNA פולימראז הוא פולימראז DNA יציב רקומביננטי המופק מ-Thermus thermophilus HB8, עם פעילות אופטימלית ב-70-80 °C, משמש ביישומי PCR מסוימים.
אנזים זה יעיל בשעתוק לאחור בנוכחות מנגן.
אנזים זה מועיל להגברה של מטרות עשירות ב-GC ולדגימות גולמיות.
הוא משמש ביישומי PCR, RT-PCR וגם הארכת פריימר.
פולימראז זה הוכח כעמיד בפני מעכבי DNA פולימראז הקיימים בדגימות קליניות, יש לו גם יכולת לזהות RNA בנוכחות מעכבים.
בנוכחות של מעכבים, הוכח שהוא מזהה RNA זה ברמה דומה ליכולתו לזהות DNA.
"There's a Place" (בעברית: "יש מקום") הוא שיר של להקת הרוק הבריטית הביטלס מהאלבום Please Please Me.
בארצות הברית, השיר יצא כבי-סייד של הסינגל "Twist and Shout" והגיע למקום ה-74 במצעד הבילבורד הוט 100.
השיר נכתב בעיקר על ידי ג'ון לנון במטרה ליצור שיר בסגנון מוטאון.
לנון הסביר כי: ""There's a Place" היה הניסיון שלי ליצור משהו בסגנון מוטאון".
מנגד, פול מקרטני טען שהרעיון הראשוני לשיר היה שלו, ושההשראה לשם השיר הגיעה מהשיר "There's a Place for Us" מתוך פסקול הסרט זוכה האוסקר "סיפור הפרברים" (1961).
המילים מתארות נסיגה אל המחשבות כמפלט מבדידות, רעיון שלנון המשיך להעמיק בשירים מאוחרים יותר כמו "I'm Only Sleeping" ו-"Tomorrow Never Knows".
השיר בנוי בסולם מי מז'ור.
באופן חריג לשירי הביטלס המוקדמים, הוא כולל גשר מוזיקלי אחד בלבד.
לנון ומקרטני שרים בהרמוניה קולית לכל אורך השיר, בליווי המפוחית הדומיננטית של לנון, המהווה גם היא סימן היכר של הצליל המוקדם של הלהקה.
השיר הוקלט ב-11 בפברואר 1963 באולפני אבי רוד, במסגרת המרתון המפורסם בו הקליטה הלהקה את רוב אלבום הבכורה שלה ביום אחד.
הם הקליטו 10 טייקים של השיר, כאשר לנון הוסיף את קטעי המפוחית באובר-דאבינג על טייק 10. המיקס הסופי, שכלל הוספת אפקט הדהוד, נערך על ידי המפיק ג'ורג' מרטין ב-25 בפברואר.
"There's a Place" יצא לאור בבריטניה כחלק מהאלבום Please Please Me ב-22 במרץ 1963. בארצות הברית, הוא יצא לראשונה באלבום "Introducing...
The Beatles" ביולי 1963, ומאוחר יותר, ב-2 במרץ 1964, כבי-סייד של הסינגל "Twist and Shout".
הסינגל הגיע למקום ה-74 במצעד הבילבורד הוט 100.
מבקרים רבים שיבחו את עומק המילים ביחס לשירי פופ אחרים של התקופה, וראו בו כסנונית הראשונה לסגנון הכתיבה המופנם והאישי שלנון יפתח בעתיד.
כמה מהם השוו אותו לשירם של הביץ' בויז, "In My Room", שיצא באותה שנה ועסק בנושא דומה.
ג'ון לנון – שירה, מפוחית, גיטרת קצב
פול מקרטני – שירה, גיטרה בס
ג'ורג' האריסון – קולות רקע, גיטרה מובילה
מצעדמיקום שיאארצות הברית בילבורד הוט 10074
Thirty Seconds to Mars (בתרגום חופשי: "30 שניות למאדים") היא להקת רוק אלטרנטיבי מלוס אנג'לס שבקליפורניה.
סולנה הוא השחקן ג'ארד לטו, בה הוא גם מנגן בגיטרה וכותב את השירים.
הלהקה נוסדה בשנת 1998 כפרויקט קטן ומשפחתי על ידי האחים ג'ארד ושאנון לטו.
לאחר מכן מאט וואכטר הצטרף ללהקה כבסיסט וכנגן קלידים.
בעקבות חיפוש גיטריסט, הצטרף טומו מיליסיביק (אחרי שסולון ביקסלר וקווין דרייק עזבו את הלהקה).
מריאיון עם וירג'ין רקורדס: "[שם הלהקה] בעצם מגיע מתזה (עבודת גמר) שהלהקה מצאה באינטרנט שנכתבה ממרצה לשעבר בהארוורד.
אחד מהפרקים בתזה נשא את הכותרת "30 שניות למאדים", שבו הוא מרחיב ומדבר על הגידול בטכנולוגיה שבני האדם משתמשים בה, ושאנחנו בעצם כמעט 30 שניות ממאדים.
דבר זה מסמל עבורנו, בקצרה, את המוזיקה שלנו."
אף על פי שג'ארד לטו הוא שחקן הוליוודי, הוא מעדיף שלא להשתמש במעמד זה על מנת לקדם את הלהקה; למעשה, הוא מסרב להופיע באירועים בהם שמו הוזכר למטרות קידום הלהקה.
אלבומם הראשון, ששמו כשם הלהקה, הופק על ידי בוב אזרין ויצא ב-13 באוגוסט 2002. האלבום נמכר בלמעלה ממאה אלף עותקים, אך זכה לביקורות מעורבות.
שני סינגלים מהאלבום זכו להצלחה - "Capricorn" ו-"Edge Of The Earth", כשהאחרון הגיע למקום ה-31 בטבלת ה-U.S.
שמו של האלבום היה אמור להיות "Welcome to the Universe", ונושאו הכללי הוא המאבק האנושי.